The Verve was 'n Britpop- en rockgroep wat in 1989 gestig is. Die groep het in 1997 beroemdheid verwerf met hul treffer Bitter Sweet Symphony. The Verve is in 1989 deur Richard Ashcroft in die Britse stad Wigan gestig. Die groep het vinnig bekendheid verwerf, danksy Ashcroft se lirieke en die kitaarspel van Nick McCabe. In 1992 is die groep se eerste langspeler vrygestel, naamlik Verve EP (Hut Records), wat as een van die mees eksperimentele Verve-albums ooit beskou word. Hierna is albums uitgereik wat die stryd met groepe soos Oasis, Blur en Radiohead aangesê het. Dwelmdramas, regsaksies en gesondheidsprobleme het die groep geteister, maar The Verve het vier albums uitgereik en wêreldwyd verskeie treffers gehad. Desondanks het die groep in 1999 hul einde aangekondig. Ná die opbreek van The Verve het kitaarspeler Simong Tong en baskitaarspeler Simon Jones, tesame met John Squire, die groep The Shining gestig. Hierdie groep het egter nooit die lig gesien nie. Tong het indertyd ook die permanente kitaarspeler Graham Coxon in die groep Blur vervang. Die vaste kitaarspeler van The Verve, Nick McCabe, het homself meestal op die agtergrond gehou.